##### MUISTILISTA KALATALOUDEN EDISTÄMISHANKKEEN ALOITUKSEEN JA MAKSATUKSEN HAKUVAIHEESEEN (8.4.2021)

Tähän tiivistelmään on koottu muutamia asioita, joihin tulee erityisesti kiinnittää huomiota hanketta aloitettaessa ja myönnetyn avustuksen maksatusta haettaessa. Avustuspäätökseen, hyväksyttyjen toimenpiteiden ja kustannusten erittelyyn sekä muihin päätösehtoihin tulee aina tutustua huolella!

ELY-keskus antaa hakemuksen käsiteltyään avustuspäätöksen, jossa on määritelty hankkeen hyväksyttävät toimenpiteet ja kustannukset sekä muut ehdot. Jos hanke ei saa myönteistä avustuspäätöstä, syntyneet kustannukset jäävät kokonaan hakijalle.

Hankkeelle voidaan maksaa ennakkoa, mikäli näin on avustuspäätöksessä päätetty. Muutoin avustus maksetaan jälkikäteen tuen saajan osoittamien menojen mukaan: yleensä yhdessä tai useammassa erässä. Avustus voidaan maksaa vain, mikäli avustuksen myöntövaiheessa olleet myöntämisedellytykset ovat edelleen voimassa maksatusvaiheessa . Hyväksyttäviä kustannuksia ovat vain päätöksessä hyväksyttynä toteutusaikana syntyneet ja tuensaajan maksamat kustannukset. Jos hankkeen toteutus vaikuttaa muuttuvan alkuperäisestä hyväksytystä hankesuunnitelmasta, on syytä ottaa yhteyttä ELY-keskukseen ja selvittää mahdollisen muutospäätöksen tarve ennen hankkeessa tapahtuvia muutoksia. Muista merkitä hakemukselle, mikäli esität kustannukset arvonlisäverollisina.

##### TOTEUTA HANKE JA HAE MAKSUUN AJOISSA - HAE VERKOSSA

Maksuhakemus toimitetaan ELY-keskusten sekä TE-toimistojen kehittämis- ja hallintokeskukseen. Avustus on toteutettava ja haettava maksuun avustuspäätöksessä mainitun ajan kuluessa. Mahdollisesta jatkoajasta on tehtävä perusteltu kirjallinen hakemus ELY-keskukselle hyvissä ajoin ennen annettujen määräaikojen päättymistä. Hae maksuerät selkeiltä ajanjaksoilta. Jätä ensimmäinen välimaksuhakemus esimerkiksi tammi-kesäkuulta, jolloin seuraava välimaksu voi olla heinä-syyskuulta jne. Kustannusten esittäminen päällekkäisiltä maksujaksoilta hidastaa käsittelyä. maksuhakemuksen

Mikäli avustusta on haettu sähköisesti aluehallinnon asiointipalvelun kautta, tulee myös sähköisesti aluehallinnon asiointipalvelussa maksatushakemus liitteineen jättää maksatukset välilehden kautta https://sahkoinenasiointi.ahtp.fi/fi .

Muissa tapauksissa maksatushakemus liitteineen toimitetaan tuen myöntäneen ELY-keskuksen ELY yleislomakkeen liitteenä, jolloin lomakkeen lisäksi tulee toimittaa täytetty kirjaamoon maksatushakemus allekirjoitettuna ja skannattuna sekä tarvittavat liitteet myös mukaan skannattuna.

ELY yleislomake yrityksille, yhdistyksille ja yksityisille elinkeinonharjoittajille https://anon.ahtp.fi/\_layouts/FormServer.aspx?OpenIn=Browser&XsnLocation=/Lomakkeet/Yleinen \_yritys.xsn ELY yleislomake kunnille https://anon.ahtp.fi/\_layouts/FormServer.aspx?OpenIn=Browser&XsnLocation=/Lomakkeet/Yleinen \_kunta.xsn

##### MUISTA TOIMITTAA KAIKKI TARPEELLISET LIITTEET JA RAPORTIT

Maksuhakemuslomakkeelle on merkitty tarvittavat liitteet, avustustyypin mukaan. Liitteiden puuttuminen aiheuttaa lisäkyselyjä ja viivästystä maksatukseen. Maksuhakemuksen liitteenä tarvitaan aina ote kirjanpidon pääkirjasta tai laskut ja pankin maksutosite/tiliote , joista selviää avustuksen piiriin kuuluvat menot. Kalatalouden edistämishankkeissa maksuhakemuksen liitteenä tarvitaan selvitys hankkeen etenemisestä tai loppuraportti avustuspäätöksen ehtojen mukaisesti sekä tarvittaessa talkootyölomake.